2016. gada 11. oktobrī Rīkojums Nr. 589

Rīgā (prot. Nr. 52  47. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

 Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai 39 061 *euro*, tai skaitā:

 1.  19 156 *euro*, lai Nacionālajam veselības dienestam segtu izdevumus, kas radušies laikposmā no 2016. gada 1. janvāra līdz 2016. gada 31. augustam saistībā ar patvēruma meklētāju ārstēšanu Latvijas ārstniecības iestādēs.

 2.  9 533 *euro*, lai Neatliekamās medicīniskās palīdzības dienestam segtu izdevumus, kas radušies laikposmā no 2016. gada 1. janvāra līdz 2016. gada 31. augustam saistībā ar 88 izsaukumiem pie patvēruma meklētājiem.

 3.  10 372 *euro*, lai Nacionālajam veselības dienestam segtu izdevumus, kas radušies laikposmā no 2016. gada 1. jūnija līdz 2016. gada 31. augustam saistībā ar trīs karadarbībā Ukrainā cietušo personu ārstēšanu Latvijas ārstniecības iestādēs.

Ministru prezidents Māris Kučinskis

Veselības ministre Anda Čakša